## VÝROČNÁ SPRÁVA RADY ŠKOLY PRI ZÁKLADNEJ ŠKOLE,

## ŠKOLSKÁ 1, ĽUBICA

## ZA ROK 2012/2013

**Prehľad činností RŠ vykonávaných v kalendárnom roku 2012/2013:**

1. Dňa 24. apríla 2012 sa uskutočnilo zasadnutie RŠ, na ktorom sa členovia oboznámili so štatútom RŠ, s plánom zasadnutí a výročnou správou RŠ za rok 2011/2012. Všetci prítomní členovia jednohlasne schválili štatút aj plán zasadnutí. Podpredsedom RŠ sa stal Mgr. Erik Kromka a zapisovateľkou sa stala p. Alena Zavacká. Po otvorenej diskusii členovia navrhli napísať znova žiadosť na OÚ Ľubica ohľadom úpravy žiackeho vchodu, opravy oplotenia detského školského ihriska a zriadenia materskej školy pre deti z rómskych rodín.
2. Dňa 7. mája 2012 poslala predsedníčka RŠ list zriaďovateľovi s požiadavkami členov RŠ prerokovanými dňa 24.04.2012.
3. Dňa 16. júla 2012 RŠ obdržala odpoveď od zriaďovateľa. K bodu, týkajúceho sa úpravy žiackeho vchodu – obec zabezpečí odvodnenie školy, škola zabezpečí stavebný materiál. Dlažbu opravia Služby obe Ľubica s.r.o. K bodu týkajúceho sa oplotenia ihriska – obec nemá plánované finančné prostriedky na oplotenie areálu ihriska. K bodu týkajúceho sa zriadenia MŠ na ul. Poľnej – nie je plánované zriadenie aj z dôvodu, že je nutné minoritnú spoločnosť integrovať a nie segregovať.
4. Dňa 20. júna sa uskutočnilo druhé zasadnutie RŠ. Bolo zamerané na deviatakov. Predsedníčka RŠ informovala členov s výsledkami Monitoru 9 a úspešnosťou deviatakov pri prijatí na stredné školy – všetci žiaci boli prijatí. Členovia RŠ sa v diskusii zhodli na tom, že k oploteniu školského ihriska, konkrétne multifunkčného ihriska došlo a odkanalizovanie a úprava žiackeho vchodu sa budú realizovať v lete.
5. Dňa 16. októbra 2012 sa uskutočnilo tretie zasadnutie RŠ. Na tomto stretnutí sa členovia RŠ oboznámili s Výročnou správou o hospodárení za šk. rok 2011/2012. Túto správu predložil riaditeľ školy Mgr. František Hanaček. RŠ vypracovala vyjadrenie k správe a odporučila ju na predloženie zriaďovateľovi. Riaditeľ školy informoval o zriadení CVČ pre ZŠ Ľubica. CVČ svoju činnosť začne v septembri v šk. roku 2013/2014. V diskusii členovia navrhli, aby rodičia boli informovaní o činnosti krúžkov aj prostredníctvom TV Ľubica. Riaditeľ informoval aj o zriadení Základnej umeleckej školy a o projekte, do ktorého sa škola zapojila a týka sa žiakov z marginalizovaného prostredia a ich umožnení pokračovať v štúdiu.

Predsedníčka informovala členov o seminári, ktorého sa zúčastnila cez leto v Prešove, ktorý sa týkal výberového konania. Predsedníčka RŠ informovala, že člen RŠ Ing. J. Dravecký sa nezúčastnil ani jedného zasadnutia RŠ. RŠ sa zhodla na tom, že sa napíše žiadosť o jeho odvolanie. V diskusii členovia diskutovali o tom, že napriek tomu, že sa mal rekonštruovať cez leto žiacky vchod, k realizácii, okrem odkanalizovania, nedošlo. Preto sa napísal list, v ktorom žiadajú obec o vysvetlenie.

1. Dňa 14. novembra 2012 prišlo písomné stanovisko k žiadosti o odvolanie člena RŠ – osobne sa s ním prejedná jeho činnosť v RŠ. Ohľadom úpravy žiackeho vchodu – nie je možné ju realitovať z dôvodu neplánovaných finančných prostriedkov v rozpočte obce na rok 2012.
2. Dňa 4. januára 2013 RŠ obdržala stanovisko obce k pôsobeniu člena RŠ Ing. J. Draveckého. Po osobnom stretnutí so starostom obce k návrhu na odvolanie nedôjde, keď dôjde k náprave.
3. Dňa 6. februára 2013 sa uskutočnilo štvrté zasadnutie RŠ, ktorého sa zúčastnil aj riaditeľ školy Mgr. F. Hanaček. Ten informoval členov s výsledkami zápisu detí do prvého ročníka na šk. rok 2013/2014. Otvoria sa dve triedy a jedna trieda nultého ročníka. P. riaditeľ informoval členov o histórii zriadenia detašovaného pracoviska ZUŠ. Taktiež sa diskutovalo o CVČ a jeho financovaní. Ekonómka školy p. Zavacká predložila rozpočet na rok 2013 a oboznámila členov RŠ s plnením rozpočtu za rok 2012.

**Prehľad o peňažných príjmoch a výdavkoch (ročná účtovná závierka)**

1. V zmysle Štatútu RŠ, RŠ nevytvára vlastný rozpočet a všetky náklady spojené s činnosťou RŠ sú uhrádzané z prostriedkov školy.
2. V kalendárnom roku 2012/2013 vedenie školy materiálne zabezpečilo bezproblémový chod RŠ (kancelárske potreby, poštové náklady, ... ).

## Zmeny v RŠ, ku ktorým došlo v priebehu roka

1. Za členov RŠ boli zvolení a delegovaní:

Mgr. Dragošeková Jana - volený za pedagogických zamestnancov

Mgr. Kromka Erik – volený za pedagogických zamestnancov

Zavacká Alena - volený za nepedagogických zamestnancov

Budzová Daniela - volený za rodičov

Ing. Gorecká Tamara - volený za rodičov

Kaprálová Monika - volený za rodičov

Bilošová Miroslava – volený za rodičov

Ing. Rontová Monika – delegovaný za obec

Ing. Dravecký Jaroslav – delegovaný za obec

Trop Ľubomír – delegovaný za obec

Mgr. Grivalský Ján - delegovaný za obec

K žiadnym zmenám v RŠ počas kalendárneho roka 2012/2013 nedošlo.

## Ďalšie údaje

Vedenie školy sa po pozvaní zúčastňovalo zasadaní RŠ, kde informovalo o aktuálnych otázkach chodu školy (výchovno-vzdelávací proces, hospodárenie školy,...) a dostatočne dokladovalo požadované údaje.

V Ľubici dňa 30. apríla 2013 predseda RŠ